Cuneiform Tablet ATHE 34
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-na-da qí-bi-ma um-ma a-šùr-i-dí-in-ma 0.5 ma-na 7.5 GÍN KÙ.BABBAR {d}MAR.TU-ba-ni ḫa-bu-lam ṭup-pu-šu ḫa-ar-ma-am iš-tù MU.5.ŠÈ e-zi-ba-kum-ma ú-lá KÙ.BABBAR tù-ša-áš-qal ú-lá ṭup-pí tù-ta-ra-am áš-ta-na-me-ma {d}MAR.TU-ba-ni a-na kà-ni-iš e-ta-ar-ba-am ù KÙ.BABBAR 1 ma-na ù 2 ma-na a qá-tí-šu pá-qí-id a-ḫi a-ta ṣa-ba-sú-ma KÙ.BABBAR ša-áš-qí-il₅-šu šu-ma i ma-ḫi-ri-im lá i-na-mar DUB.SAR ša kà-ri-im É ša-té-a DUMU.SAL sú-e-ta-ta na-ḫi-id